De quin tema parla el text?
Diego Ulissi (Cecina, Livorno, Toscana, 15 de juliol de 1989) és un ciclista italià, professional des del 2010. Actualment corre a l'equip UAE Team Emirates.
Com a ciclista amateur destaquen dos campionats del món en ruta en categoria júnior, el 2006 i 2007. Com a professional les seves victòries més destacades són al Giro d'Itàlia, on ha guanyat tres etapes: una el 2011, després de la desqualificació de Giovanni Visconti, amb qui disputava l'esprint, i dues el 2014.El juny de 2014 es va anunciar que Ulissi havia donat positiu en un control antidopatge que se li havia practicat durant la disputa del Giro d'Itàlia de 2014, en què havia guanyat dues etapes. El positiu fou per salbutamol, un medicament emprat per combatre l'asma i que es troba al Ventolin. Ulissi tenia permís per emprar el Ventolin, però en el control es va detectar gairebé el doble de la concentració permesa de salbutamol en l'orina. El gener de 2015 se li comunicà una sanció de nou mesos, que finalitza el 28 de març de 2015. Poc després de finalitzar la seva suspensió va prendre part al Giro d'Itàlia, en què aconseguí guanyar la 7a etapa, amb final a Fiuggi.El 15 d'octubre 2017 va guanyar la Volta a Turquia.
El text tracta sobre esport.